**OBAVIJEST GOSPODARSKIM SUBJEKTIMA O PRIMJENI ELEKTRONIČKOG RAČUNA**

Poštovani,  
   
obavještavamo vas da je Osnovna škola Karlobag (u nastavku: Škola) prema Zakonu o elektroničkom izdavanju računa u javnoj nabavi NN br. 94/18, kao naručitelj obveznik primjene Zakona o javnoj nabavi, od 01.srpnja 2019. godine obvezan **u postupcima javne nabave i jednostavne nabave zaprimati račune u elektroničkom obliku**.  
   
Ova obveza primjenjuje se **na sve ugovore za nabavu robe, radova i usluga** koje je Škola sklopila u smislu Zakona o javnoj nabavi uključujući i jednostavnu nabavu tj. nabavu do 200.000,00 kn bez PDV-a  za robu i usluge te 500.000,00 kn bez PDV-a za radove.  
   
Slijedom navedenog, svi gospodarski subjekti koji na temelju ugovora o javnoj nabavi i/ili jednostavnoj nabavi isporučuju robu, radove i/ili usluge **dužni su od 1. srpnja 2019. izdavati elektroničke račune**.  
  
Škola je obvezna zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.  
   
Škola je obvezna usluge informacijskog posredništva zaprimanja i slanja elektroničkih računa povjeriti Financijskoj agenciji (FINA).  
   
Budući da nakon 01. srpnja 2019.g. Škola više neće smjeti plaćati po računima koji nisu ispostavljeni u obliku elektroničkog računa u skladu s EU normom, obavještavamo vas da se pripremite za implementaciju elektroničkih računa.